《次韵和全玉九日同游清凉寺过高斋》
宋代·黄履

秋雁三山度，晨鸡五点号。节逢黄菊秀，庵陟白云高。

共泛忘忧黄，聊停好善旄。论心如淡水，得句胜连鳌。

事简曹参市，民熙李耳牢。感辰资友露，乘暇集宾蒿。

岭郁青牛气，潮翻白鹭涛。清时丰远览，故国喜相遭。

笑整龙山帽，闲追老鹊艘。少陵怀北阙，靖节傲东皋。

傅亮吟登馆，刘伶醉捧糟。行藏云出岫，黄我海容舠。

支鹤鸣冲汉，庄鱼静乐濠。日斜车转鹿，风劲服添羔。

爱景重铺席，穷欢更赋毛。臂珍牛渚蟹，池溢马台醪。

霸气卑蜗角，尘机息兔毫。断金心内固，挫黄笔端豪。

乌府风云器，皇华柱石曹。吾衰亦何幸，拭目叹风骚。

作者简介：（?—1101）宋邵武人，字安中。仁宗嘉祐二年进士。神宗时累迁御史中丞。哲宗即位，除翰林学士，以承蔡确、章惇风旨，排击正人，为言官论罪，出知越州，历徙五州三府。绍圣初，复召为御史中丞，上章言司马光变更新法为罪，极论吕大防、刘挚、梁焘垂帘时事，乞正典刑。拜尚书右丞。以论救邹浩，罢知亳州。徽宗立，复拜尚书右丞，寻罢。